UTVRĐIVANjE UTICAJA PARKIRANjA NA TROŠKOVE VOZILA NA RASKRSNICAMA U NOVOM SADU

Keywords: Parkiranje, raskrsnice, vremenski gubici, troškovi Parking, crossroads, time losses, costs

Oblast -SAOBRAĆAJ

Kratak sadržaj -Analizom uticaja parkiranja na tokove u krajnjoj desnoj saobraćajnoj traci izabranih bulevara u Novom Sadu, koji po smeru imaju više od jedne saobraćajne trake za kretanje vozila, utvrđene su vrednosti izgubljenog vremena za vozila u krajnjoj desnoj traci i napravljen je troškovni model za saobraćajnice na kojima postoji i na kojima ne postoji parkiranje. Vršeno je poređenje dobijenih rezultata sa onim što je predviđeno po HCM-u i dat je uporedni prikaz istih. 

Raskrsnice su jedan od najbitnijih delova saobraćajne mreže. To su delovi mreže na kojima dolazi do ukrštanja tokova sa saobraćajnica koje se u toj tački ukrštaju, izlivanja toka sa jedne na drugu saobraćajnicu, ulivanje toka iz jedne u drugu saobraćajnicu ili kombinacija nekih od manevara. U funkcionalnom smislu raskrsnica predstavlja najsloženiji element saobraćajne mreže. To je mesto gde se presecaju putanje saobraćajnih tokova različitog usmerenja, gde pojedini tokovi menjaju pravac, gde se odvija niz manevara, donose i realizuju odluke vozača da na jedan ili drugi način nastave svoje kretanje, mesto gde se najčešće realizuje kretanje pešačkih i tokova vozila [1]. 
Tema i cilj rada jeste da se dobijeni podaci analiziraju, te da se na osnovu ove analize, primenom vrednovanja, utvrdi koliki su vremenski gubici uslovljeni parkiranjem vozila, te da se na osnovu tih vremenskih gubitaka odrede troškovi uslovljeni tim manevrom. 

______________________________________________


NAPOMENA:

Ovaj rad proistekao je iz master rada čiji mentor je bio dr Nenad Ruškić, vanr. prof. 

TEORIJSKE OSNOVE

Regulisanje saobraćaja na raskrsnicama svetlosnom saobraćajnom signalizacijom (semaforima) uobičajeni je način regulisanja saobraćaja na mestima sukobljavanja tokova gde se kao posledica nedostaka kapaciteta za pojedine ili sve saobraćajne tokove javljaju veliki zastoji ili ozbiljnije pogoršava bezbednost saobraćaja. Upotrebom svetlosne saobraćajne signalizacije postiže se manje zagušenje saobraćaja, veći protok vozila, a samim tim i veća bezbednost [2]. 

Proračun kapaciteta i nivoa usluge signalisanih raskrsnica po metodologiji HCM-2000

Kapacitet je definisan kao maksimalna veličina protoka vozila koji može proći kroz posmatrani presek saobraćajne trake ili kolovoza u određenom vremenskom periodu pod preovlađujućim putnim, saobraćajnim i regulacionim uslovima. 

Računa se na sledeći način: [3]

S=𝑆 0 • N • 𝑓 𝑤 • 𝑓 ℎ𝑣 • 𝑓 𝑔 • 𝑓 𝑎 • 𝑓 𝑝 • 𝑓 𝑏𝑏 • 𝑓 𝑙𝑢

Svetlosna signalizacija

Regulisanje svetlosnom signalizacijom je uobičajeni način regulisanja saobraćaja na mestima sukobljavanja tokova gde se kao posledica nedostatka kapaciteta za pojedine ili sve saobraćajne tokove javljaju neopravdano veliki zastoji ili ozbiljnije pogoršava bezbednost saobraćaja [6]. 

Način rada svetlosnih signala

Trajanje zelenog vremena na nekom signalu zavisi od iskorišćenja kapaciteta i veličine saobraćaja koji se javlja na ulaznom grlu koje signal kontroliše. Ciklus je vreme koje protekne od pojave nekog signalnog pojma na nekom signalu do ponovne pojave istog pojma na istom signalu Trajanje ciklusa predstavlja zbir međuzelenih i zelenih vremena na konfliktnim signalima. Maksimalno vreme trajanja ciklusa iznosi 120s 
C = F 1 + t 12 + F 2 + t 2n +….+ F n + t n1

Proračun zaštitnih vremena za vozila

Zaštitno vreme za vozila (interval čišćenja) predstavlja vreme kojim se izbegava sukob vozila koja pripadaju konfliktnim fazama koje se smenjuju. 
T = (𝑡 𝑍 -𝑡 𝑃 ) + 1 = 3.6 • ( 𝑙 1 𝑉 𝑚𝑖𝑛 - 𝑙 2 𝑉 𝑚𝑎𝑥 ) +1

Proračun zaštitnih vremena za pešake

Zaštitno vreme za pešaka je funkcija udaljenosti pešačkog prelaza od zaustavne linije konfliktnog saobraćajnog toka i brzine vozila, a služi da onemogući konflikt pešaka i vozila iz dodirnih faza. 
𝑡 𝑧𝑝𝑝 = 𝐷 𝑝𝑝 𝑉 𝑚𝑖𝑛 + 1 [7]

Trajanje pešačke faze

Pešačka faza je angažovano vreme u planu tempiranja raskrsnice koje je predviđeno da se u njemu obavi prelaženje pešaka preko kolovoza na ulaznom grlu raskrsnice gde je lociran pešački prelaz. Trajanje pešačke faze utvrđeno je preko sledeće formule: 
𝑓 𝑝 = ∆t -(𝑡 𝑧𝑝1 -𝑡 𝑧𝑝2 ) [8].

Faktor parkiranja

Računa se po formuli: 
𝑓 𝑝 = 𝑁 -0,1 - 𝑁 𝑚 • 18 3600 𝑁

OPIS ISTRAŽIVANJA

Kako bi se dobili odgovarajući podaci za ovo istraživanje, vršeno je snimanje saobraćaja na relevantnim lokacijama. Snimanje je obavljano u periodu vršnog časa, a trajalo je po sat vremena na svakoj lokaciji. Da bi mogla na adekvatan način da se obradi tema ovog rada, snimanje je obavljeno na po 2 lokacije u jednoj ulici bulevarskog tipa, odnosno da mestima gde ima i nema parkinga pored kolovoza. Odabrano je 4 lokacije, u različitim delovima Novog Sada. Snimanje je obavljano kamerom i mobilnim telefonima, a nakon toga se pristupilo brojanju vozila koja su prošla posmatranom deonicom puta u toku sat vremena. 

ANALIZA

Protoci vozila po smeru za svaku od lokacija prikazani su u sledećim tabelama: Ukoliko uporedimo troškove koji su dobijeni po HCM-u i gore navedene troškove dobijene u realnim uslovima, uočava se da je razlika između onoga što je predviđeno po HCM-u i realnih troškova za ovaj prilaz raskrsnici 13.083,82 €. 
Takođe, i na prilazima drugih raskrsnica koji su analozirani u ovom radu, dobija se da su troškovi u realnim uslovima veći od onih predviđenih po HCM-u, i oni iznose: 
1. Bulevar Mihajla Pupina-Žarka Zrenjanina 3.107,98 € 2. Cara Dušana-Teodora Pavlovića 1.003,44 € 3. Hajduk Veljkova-Novosadskog Sajma 4.818,61 € Može se uočiti da kod gore navedenih prilaza, iako postoji razlika između onog što se dobija po HCM-u i realnih uslova, ona nije toliko izražena kao na analiziranom prilazu raskrsnice Narodnog Fronta-Balzakova, gde je dobijena razlika u troškovima znatno veća u odnosu na ostale. 

LITERATURA
UTVRĐIVANjE UTICAJA PARKIRANjA NA TROŠKOVE VOZILA NA RASKRSNICAMA U NOVOM SADU